Па замове аддзела культуры спецыялісты з ІКАМОС ужо распрацавалі канцэпцыю далейшай эксплуатацыі замка: поўнасцю яго аднаўленне не плануецца, але правая вежа, якая ацалела найбольш, будзе адрэстаўравана, і ў ёй размесцяцца невялічкая музейная экспазіцыя ды крамка па продажы сувеніраў. Таксама плануецца неўзабаве аднавіць сістэму ставоў, якая ўваходзіла ў замкавы комплекс, і тым самым стварыць помніку архітэктуры адпаведны гістарычны антураж. Таму рэжысёры "прывіднага" фэсту не будуць абмежаваны ў плане сваёй фантазіі. Магчыма, з часам мы пераканаемся, што рабіць грошы на прывідах можна не толькі ў шатландскім Эдынбургу, чэшскім Пльзене і славацкім Бойніцкім замку.